CPF บวกกว่า 2% รับแผนซื้อหุ้นคืน – ได้อานิสงค์จากค่าเงินบาทอ่อน
CPF บวกกว่า 2% ณ เวลา 10.55 น. ราคาอยู่ที่ 19.10 บ. บวก 0.40 บ. หรือ 2.14% สูงสุดที่ 19.20 บ. ต่ำสุดที่ 18.90 บ. มูลค่าซื้อขายที่ 418.27 ลบ. ขณะที่พรุ่งนี้ (9 ก.ย.) เป็นวันแรกที่บริษัทจะเริ่มซื้อหุ้นคืนตามโครงการซื้อหุ้นคืน 400 ล้านหุ้น ด้าน บล.เออีซี มองว่าครึ่งปีหลังผลการดำเนินงานจะดีขึ้น จากราคาหมู-ไก่ปรับตัวขึ้น-รับอานิสงค์จากค่าเงินบาทอ่อน แนะ "ซื้อ" เป้า 24 บ.
9 ก.ย. 2558

ผู้สื่อข่าวรายงานว่า ราคาหุ้นบริษัท เจริญโภคภัณฑ์อาหาร จำกัด (มหาชน) หรือ CPF ณ เวลา 10.55น. ราคาอยู่ที่ 19.10 บาท บวก 0.40 บาท หรือ 2.14% สูงสุดที่ 19.20 บาท ต่ำสุดที่ 18.90 บาท มูลค่าซื้อขายที่ 418.27 ล้านบาท ขณะที่ดัชนีตลาดหุ้นไทยโดยรวมบวก 0.55%

บล.เออีซี ระบุในบทวิเคราะห์ (9 ก.ย.) ว่าช่วงครึ่งปีหลังคาด CPF จะปรับตัวดีขึ้นจากราคาหมูและไก่ปรับตัวดีขึ้นสวนทางกับต้นทุนวัตถุดิบที่ลดลง อีกทั้งธุรกิจกุ้งเริ่มขาดทุนลดลง
นอกจากนี้ยังได้อานิสงค์จากค่าเงินบาทอ่อน โดยปี 58 คาดกำไรหดตัว 11% จากปีก่อนหลังเศรษฐกิจที่ชะลอตัว แต่ปี 59 คาดกำไรโตอีกครั้งที่ 12.9% จากปีก่อน ขณะที่ปัจจุบันมี Upside 28%  จึงแนะนำซื้อ ราคาเป้าหมาย 24 บาท
ขณะที่ วันพรุ่งนี้ (10 ก.ย.) เป็นวันแรกที่จะบริษัทจะเริ่มซื้อหุ้นคืนตามโครงการซื้อหุ้นคืน 400 ล้านหุ้นคิดเป็น 5.17% ของหุ้นที่จำหน่ายได้แล้วทั้งหมดโดยมีช่วงเวลาซื้อหุ้นคืนตั้งแต่ 10 ก.ย. 58 ถึง 9 มี.ค. 59